શહેરના પોલીસ સ્ટેશનમાં ફરજ બજાવતા તમામ હેડ કોન્સ્ટેબલ, કોન્સ્ટેબલ સહિતના તમામ પોલીસકર્મીઓને ડ્યૂટી ફાળવવાની સત્તા જે તે પોલીસ સ્ટેશનમાં ફરજ બજાવતા રાઇટર હેડની હોય છે. વીઆઇપીનાે બંદોબસ્ત હોય કે પછી પીસીઆર વાનમાં ફરજ બજાવવાની હોય કે પછી અન્ય બંદોબસ્ત હોય, તમામ કામગીરી રાઇટર હેડ સોંપે છે. ડ્યૂટીની આ બજવણીમાં રાઈટર હેડ દ્વારા લોભામણી લાલચોનાે ભ્રષ્ટાચાર અનોખો ‌રિવાજ જોવા મળી રહ્યો છે. એક પોલીસકર્મીએ નામ ન આપવાની શરતે જણાવ્યું છે કે રાઇટર હેડ જ્યારે પોલીસકર્મીઓને ઉપરાછાપરી ડ્યૂટી આપતા હોય છે, જેના કારણે પોલીસકર્મી ડ્યૂટીથી બચવા માટે રાઈટર હેડને લોભામણી લાલચો આપીને ભ્રષ્ટાચાર આચરી રહ્યા છે. રકતોથી પોલીસ સ્ટેશનના પોલીસ ઇન્સ્પેક્ટરો તથા ઉચ્ચ અધિકારીઓ અજાણ હોય છે. તાજેતરમાં અમદાવાદ શહેર પોલીસ ક‌િમશનર શિવાનંદ ઝાએ શહેરના મોટા ભાગના રાઇટર હેડની બદલીઓ કરી હતી.